У Вікіпедыі ёсць артыкулы пра іншых асоб з прозвішчам Якавенка.

**Юрый Уладзіміравіч Якавенка** (28 снежня 1965, пасёлак Смалянінава, Прыморскі край, РСФСР) — беларускі мастак-графік, ілюстратар. Жыве і працуе ў Гродне.

Біяграфія
---------

Займаўся малюнкам з дзіцячых гадоў, наведваў студыю Палаца хімікаў у Гродна. У 1972 годзе быў накіраваны вучыцца ў Рэспубліканскую школу-інтэрнат для адораных дзяцей імя Івана Ахрэмчыка. Пасля 10 класаў навучання быў прызваны на службу ў Савецкую Армію, дзе займаўся афарміцельскай працай. У 1992 годзе скончыў Беларускі тэатральна-мастацкі інстытут, аддзяленне графікі. Год працаваў мастаком-пастаноўшчыкам на кінастудыі Беларусьфільм, зняў мультыплікацыйны фільм «Месяц».У 1994 годзе ўступіў у шэрагі Беларускага Саюза мастакоў, у 2007 — у шведскае аб'яднанне «Grafikens Hus».
Мае больш за 25 міжнародных і айчынных узнагарод за ўдзел у біенале эстампа і кніжнай графікі. Больш за 60 персанальных выстаў мастака праходзілі ў Гродне, Мінску, Маскве і многіх краінах Еўропы.

Юрый Якавенка стаў дзесятым беларускім мастаком, удастоеным звання ганаровага члена Расійскай акадэміі мастацтваў. Прэзідэнт РАМ Зураб Цэрэтэлі асабіста ўручыў яму рэгаліі ганаровага члена акадэміі.

Творчасць
---------

Юрый Якавенка працуе ў тэхніцы традыцыйнага афорта. Графічныя кампазіцыі характарызуюцца вытанчанасцю формы. Сюжэты твораў часта сюррэалістычная. Мастак стварыў унікальную сістэму аўтарскіх вобразаў.

### Проект «alfabeto»

Праект быў прадстаўлены ў Мастацкай галерэі Нацыянальнага Полацкага гісторыка-культурнага музея-запаведніка ў 2010 годзе. У экспазіцыю ўвайшлі графічныя лісты — ілюстрацыі да паэмы Міколы Гусоўскага «Песня пра зубра» і серыя гравюр «alfabeto», якая прысвечана творчаму даследаванню літары. Аўтар разглядае алфавіт як «знакі з адназначным чытаннем» і як мнагазначныя сімвалы.

*Юрый Якавенка пад сваімі творамі ў мінскам Палацы Мастацтва 23.10.2014*
Праект ажыццявіўся пры ўдзеле італьянскага друкара Джуліяна Якамуччы — надрукаваны і аформлены ў Сан-Бэнедэта-дэль-Тронто ў 2009 годзе. Гравюры выкананы Юрыем Якавенка у тэхніках афорта і мецца-цінта, кожная мае аўтарскую подпіс. Як і падчас Міколы Гусоўскага, кніга выканана на паперы ручной працы з няроўнымі лістамі, тэкст дапаўняюць 13 гравюр. Калекцыйную каштоўнасць выданню надае ручное выкананне, натуральныя матэрыялы вокладкі, лаканізм у афармленні, а таксама невялікі тыраж выдання — 75 асобнікаў. Кожны адбітак асобніка падпісаны арабскімі лічбамі і ў 15 асобніках рымскімі. Гравюры ў гэтым выданні з'яўляюцца не проста ілюстрацыямі, а выглядаюць самастойнымі творамі на фоне тэксту.

Кніга «Песня пра зубра» з гравюрамі Юрыя Якавенкі была паднесена ў якасці падарунка Папе Рымскаму Бенедыкту XVI і каралеве Вялікабрытаніі Лізавеце II.

### Праект «Царства Саламона»

Быў прадстаўлены ў Мінску, у галерэі «Лабірынт» Нацыянальнай бібліятэкі Беларусі, у лістападзе 2014 года. У праект увайшлі гравюры, якія сталі ілюстрацыямі як англійскай, так італьянскай версіі выдання «Песня песней Саламона».

Узнагароды
----------

15 ліпеня 2010 года прысвоена званне Ганаровага грамадзяніна г. Гродна за высокія дасягненні ў прафесійнай дзейнасці і асабісты ўклад у развіццё творчага патэнцыялу маладых мастакоў.

* Адкрыццё праекта «Царства Саламона» ў Нацыянальняй бібліятэцы Беларусі 30 кастрычніка 2014 года
* Скульптар Марыя Капілава і мастацтвазнаўца Таццяна БембельСкульптар Марыя Капілава і мастацтвазнаўца Таццяна Бембель
* Урачыстае адкрыццё праектаУрачыстае адкрыццё праекта
* Уступнае слова Юрыя ЯкавенкіУступнае слова Юрыя Якавенкі
* Старшыня беларускага Саюза мастакоў Рыгор Сітніца і рэктар Беларускай акадэміі мастацтваў Міхаіл БаразнаСтаршыня беларускага Саюза мастакоў Рыгор Сітніца і рэктар Беларускай акадэміі мастацтваў Міхаіл Баразна
* Мастацтвазнаўца Сяргей Харэўскі і мастак Георгій СкрыпнічэнкаМастацтвазнаўца Сяргей Харэўскі і мастак Георгій Скрыпнічэнка
* Уступнае слова Таццяны БембельУступнае слова Таццяны Бембель
* Уступнае слова рэктара БДАМ Міхаіла Баразны.Уступнае слова рэктара БДАМ Міхаіла Баразны.
* Выступ Юрыя Якавенкі.Выступ Юрыя Якавенкі.
* Мастак Аксана Аракчэева і калекцыянер Алег Судленкоў.Мастак Аксана Аракчэева і калекцыянер Алег Судленкоў.
* Выступ старшыні беларускага Саюза мастакоў Рыгора Сітніцы.Выступ старшыні беларускага Саюза мастакоў Рыгора Сітніцы.

Зноскі
------

1. ↑  Открылась персональная выставка художника-графика Юрия Яковенко (руск.)
2. ↑  Юрий Яковенко. Мастер и его мастерская  (руск.)
3. ↑  Беларускі Саюз мастакоў. Гродзенская абластная арганізацыя Архівавана 29 лістапада 2014.
4. ↑  Архівавана 29 лістапада 2014. Архівавана 29 лістапада 2014. Архівавана 29 лістапада 2014. Гродненский график Юрий Яковенко примерил мантию от Зураба Церетели  (руск.)
5. ↑   Архівавана 29 лістапада 2014. «Вечерний Гродно». *Известный график Юрий Яковенко следующую папку работ посвятит поэзии Богдановича*  (руск.)
6. ↑  Юрый Якавенка: «Аlfabeto»
7. ↑  Выстаўка графікі Юрыя Якавенкі Архівавана 18 снежня 2014.
8. ↑  Ганаровыя грамадзяне Архівавана 1 снежня 2016.

|  |  |
| --- | --- |
| commons: | Юрый Уладзіміравіч Якавенка на Вікісховішчы |


|  |  |
| --- | --- |
| ⚙️   Нарматыўны кантроль | GND: 130203688 · VIAF: 1112710 |